CELEX: 62009CA0081
Language: sk
Date: 2010-10-21 00:00:00
Title: Vec C-81/09: Rozsudok Súdneho dvora (druhá komora) z  21. októbra 2010 (návrh na začatie prejudiciálneho konania, ktorý podal Symvoulio tis Epikrateias — Grécko) — Idryma Typou A.E./Ypourgos Typou kai Meson Mazikis Enimerosis (Sloboda usadiť sa — Voľný pohyb kapitálu — Právo obchodných spoločností — Prvá smernica 68/151/EHS — Akciová spoločnosť, ktorá patrí do sektora tlače a televízie — Spoločnosť a akcionár, ktorí vlastnia viac ako 2,5 % akcií — Administratívna pokuta uložená spoločne a nerozdielne)

18.12.2010   
            
            
               SK
            
            
               Úradný vestník Európskej únie
            
            
               C 346/12
            
         Rozsudok Súdneho dvora (druhá komora) z 21. októbra 2010 (návrh na začatie prejudiciálneho konania, ktorý podal Symvoulio tis Epikrateias — Grécko) — Idryma Typou A.E./Ypourgos Typou kai Meson Mazikis Enimerosis
   (Vec C-81/09) (1)
   
   (Sloboda usadiť sa - Voľný pohyb kapitálu - Právo obchodných spoločností - Prvá smernica 68/151/EHS - Akciová spoločnosť, ktorá patrí do sektora tlače a televízie - Spoločnosť a akcionár, ktorí vlastnia viac ako 2,5 % akcií - Administratívna pokuta uložená spoločne a nerozdielne)
   2010/C 346/19
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Symvoulio tis Epikrateias
   
      Účastníci konania pred vnútroštátnym súdom
   
   
      Žalobkyňa: Idryma Typou A.E.
   
      Žalovaný: Ypourgos Typou kai Meson Mazikis Enimerosis
   
      Predmet veci
   
   Návrh na začatie prejudiciálneho konania — Symvoulio tis Epikrateias — Výklad článku 1 prvej smernice Rady 68/151/EHS z 9. marca 1968 o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 58 zmluvy s cieľom zabezpečiť rovnocennosť týchto ochranných opatrení v rámci celého spoločenstva (Ú. v. ES L 65, s. 8; Mim. vyd. 17/001, s. 3) — Vnútroštátne ustanovenie stanovujúce spoločnú a nerozdielnu povinnosť akciovej spoločnosťou činnej v sektore tlače a televízie a jej akcionárov s podielom presahujúcim 2,5 % základného imania zaplatiť administratívne pokuty uložené z dôvodu činnosti takejto spoločnosti
   
      Výrok rozsudku
   
   
               1.
            
            
               Prvá smernica Rady 68/151/EHS z 9. marca 1968 o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 58 zmluvy s cieľom zabezpečiť rovnocennosť týchto ochranných opatrení v rámci celého spoločenstva, sa má vykladať v tom zmysle, že nebráni vnútroštátnej právnej úprave, ako je článok 4 ods. 3 zákona č. 2328/1995 o právnom režime súkromných televízií a miestnych rozhlasových staníc, o právnej úprave otázok súvisiacich s rozhlasovým a televíznym trhom a o iných ustanoveniach, zmeneného a doplneného zákonom č. 2644/1998 o poskytovaní televíznych a rozhlasových služieb za poplatok, podľa ktorého pokuty uvedené v predchádzajúcich odsekoch tohto článku uložené v prípade porušenia právnej úpravy a etických pravidiel upravujúcich prevádzku televíznych staníc možno uložiť nielen akciovej spoločnosti, ktorá je držiteľkou licencie na založenie a prevádzku televíznej stanice, ale spoločne a nerozdielne s ňou aj všetkým akcionárom, ktorí vlastnia viac ako 2,5 % akcií.
            
         
               2.
            
            
               Články 49 ZFEÚ a 63 ZFEÚ sa musia vykladať v tom zmysle, že takejto vnútroštátnej právnej úprave bránia.
            
         
      (1)  Ú. v. EÚ C 102, 1.5.2009.